11/08/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Administración Industrial
Resolución do 6 de agosto de 2021 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello de Boiro (Núm. expte: IN407A 2021/33-1)

Resolución do 6 de agosto de 2021 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello de Boiro (Núm. expte: IN407A 2021/33-1) Visto o expediente para o outorgamento de autorización administrativa previa e de construción da instalación eléctrica que a seguir se cita: – Solicitante: Conservas Rianxeira, S. L. U. – Enderezo Social: Lg. Bodión, s/n 15930 - Boiro – Título: Proxecto de instalación eléctrica de media tensión a 20 kV de centro de transformación para suministro eléctrico a nave industrial. – Situación: Parque empresarial Espiñeira, 10A - Boiro – Descricións técnicas: Nova instalación de alta tensión, formada por: – Liña de media tensión soterrada de 20 kV, conexión na liña existente LMTS BOI803, con inicio e fin en empalmes en arqueta proxectada no tramo comprendido entre a SET Boiro e o CT 15CPM6, con entrada e saída no centro de seccionamento proxectado, condutor RHZ1 2OL 12/20 kV 1x240 mm 2, Al, lonxitude 2,2 m (ida e volta). – Centro de manobra e seccionamento en edificio prefabricado, con cela compacta composta por 3 celas de liña (entrada, saída e derivación a CT), cela para SSAA e telecontrol para xestión (24 kV, 400 A, 16 kA). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o vicepresidente segundo e conselleiro de Economía, Empresa e Innovación no prazo dun mes contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se consideren pertinente. Na Coruña, 6 de agosto de 2021. O xefe territorial Isidoro Martínez Arca